– Наўрад ці яно магчыма зараз ці ў кароткатэрміновай пэрспэктыве. Гэта супрацьстаяньне доўжыцца ўжо 20 гадоў. Няма ніякай упэўненасьці ў тым, што Захад, юдэйска-хрысьціянскі сьвет і нават памераны іслам (які таксама зьяўляецца мэтай тэрарыстаў), спыняць ісламскіх тэрарыстаў. Іх патрабаваньні невыканальныя, мы проста іх ня можам выканаць, ня можам адрадзіць халіфат. Ня можам і арганізаваць нешта накшталт крыжовага паходу. Патрабаваньні ісламістаў вар’яцкія і невыканальныя, і ў Захада проста няма іншага выйсьця, як абараняць сябе. А Ізраіль, за выняткам геаграфічнага становішча , частка Захаду. І ён абараняе сябе, як гэта рабілі б мы, калі бомбы падалі на Лёндан.